
OŠ ANTUNA MIHANOVIĆA
LIJEPE NAŠE 41, KLANJEC                                       
    
       POZIV ZA SUDJELOVANJE U ERASMUS+ KA1 PROJEKTU NAŠE ŠKOLE
    “Klanječka škola po mjeri učenika” (2026-1-HR01-KA121-SCH-000428572)
     1. grupnoj mobilnosti učenika u Njemačku od 25. 11. do 31. 11. 2026.

Dragi učenici, 
naša škola provodi Erasmus+ projekt  s ciljem upoznavanja novih jezika i načina učenja, upoznavanje kulture, baštine i tradicije drugih europskih naroda i biorazolikosti drugih zemalja, uvažavanja i poticanja različitosti, višejezičnosti i multikulturalnosti te učenja o načelima i vrijednostima EU.
NAŠI CILJEVI SU:
1. Unaprjeđenje rada škole, podizanje razine kompetencija učitelja i motiviranosti učitelja i učenika
2. Uvažavanje i poticanje različitosti, multikulturalnosti, vrijednosti i načela EU
3. Tradicija i baština - multikulturalnost, višejezičnost i bioraznolikost
Ovaj uzbudljivi projekt omogućit će nam da unaprijedimo kvalitetu nastave, razvijemo nove vještine i steknemo nezaboravna iskustva. U  sklopu ovog projekta 6 učenika naše škole imat će priliku sudjelovati u mobilnosti, odnosno posjetiti njemačku školu i sudjelovati u različitim aktivnostima vezanim uz višejezičnost, razvoj digitalnih vještina, kulturnu baštinu i učenje na otvorenom. Vjerujemo da svi učenici, bez obzira na njihovo podrijetlo, socijalni status ili obiteljske okolnosti, zaslužuju priliku za osobni rast i razvoj.  
Tijekom mobilnosti ćeš:
•  upoznati nove digitalne alate, usavršiti jezične vještine, steći nova znanja o kulturi (književnosti), povijesti i tradiciji njemačkog naroda, učiti o posebnostima njihove bioraznolikosti i učenja na otvorenom  te pravima i mogućnostima stanovnika Europske unije.
• razvijati samopouzdanje, komunikacijske vještine i sposobnost rada u timu
• steći nezaboravna iskustva, prijateljstva za cijeli život i stvoriti uspomene koje ćeš pamtiti
Kako se prijaviti?
 Ako si zainteresiran/a za sudjelovanje u projektu, do 16. 9. 2026. do 20:00 sati potrebno je popuniti online prijavni upitnik koji se nalazi na poveznici u nastavku. Nakon toga će sa svim kandidatima biti organiziran intervju. Na intervju je potrebno donijeti: Motivacijsko pismo i Suglasnost roditelja.

Kriteriji za odabir: 
Povjerenstvo za odabir učenika će prilikom odabira kandidata uzeti u obzir sljedeće kriterije (Pokušaj odgovoriti na ova pitanja u svom motivacijskom pismu) : 
• Motivacija: Koliko si zainteresiran/a za projekt i što očekuješ od sudjelovanja?
 • Otvorenost: Jesi li spreman/na za nova iskustva i susret s različitim kulturama? 
• Timski rad: Možeš li uspješno surađivati s drugima? (i navesti primjer)
• Jezične vještine: Koliko dobro govoriš engleski i njemački jezik? 
Prilikom odabira Povjerenstvo će uzeti u obzir i tvoj školski uspjeh (pa te molimo da u pismu istakneš ono što smatraš važnim): 
o uspjeh u redovnoj nastavi i vladanju
o pohvale, nagrade i sudjelovanje na natjecanjima 
o sudjelovanje u izbornoj i dodatnoj nastavi 
o sudjelovanje u izvannastavnim aktivnostima 
• Izvanškolske uspjehe: sudjelovanje u volonterskim aktivnostima, sportskim klubovima, umjetničkim radionicama, kulturnim događajima i sl. 
• Interes za projektne teme: jesi li otvoren/a prema različitosti i spreman/na o tome još učiti? Jesi li zainteresiran/a za sudjelovanje u izvannastavnim aktivnostima?


Dodatno ćemo vrednovati prijave učenika koji: 
• su slabijeg socioekonomskog statusa (niska primanja, više djece, nezaposleni članovi)
 • žive u specifičnim obiteljskim situacijama (samohrani roditelj, skrbništvo i sl.) 
• imaju posebne potrebe (npr. invaliditet, kronične bolesti, teškoće u učenju) 
• pripadaju manjinama (etničkim, vjerskim)

POVEZNICA NA UPITNIK KOJI TREBATE ISPUNITI DO 16. 9. 2026. DO 20 SATI:
ERASMUS + UPITNIK


Važno: Sudjelovanje u projektu je besplatno, a svi troškovi putovanja i boravka bit će pokriveni sredstvima projekta. 
                                                                  [image: ]

Vjerujemo da će ovo biti nezaboravno iskustvo za sve sudionike!
Radujemo se vašim prijavama. 
S poštovanjem, 
Melita Ulama, koordinatorica projekta 
Osnovna škola Antuna Mihanovića, Klanjec

